Toshkentda 15 yoshli qiz Nexia urib yuborishi oqibatida vafot etdi (video)

Toshkent shahar Shayxontohur tumanidagi Farobiy ko‘chasida Nexia 10-sinf o‘quvchi qizni urib ketdi. Bu haqda “Markaziy studiya” informatsion dasturida xabar qilindi.
Nurafshon ko‘chasidan Chorsu bozori tomon tezlik bilan yo‘lning qarama-qarshi yo‘nalishida harakatlanib kelayotgan 24 yoshli Nexia haydovchisi yo‘lning belgilanmagan qismidan o‘tayotgan 15 yoshli qizni urib ketgan.
Oqibatda o‘quvchi qiz shifoxonaga olib ketilayotganda vafot etdi.
Bundan avval Surxondaryoda Cobalt va Spark to‘qnashuvi oqibatida 6 kishi halok bo‘lgani, Jizzaxda yuk mashinasi va 2 avtomobil ishtirokidagi YTH oqibatda 1 kishi vafot etgani hamda Yakkasaroyda Lacetti, Damas hamda Spark ishtirokida YTH sodir bo‘lgani haqida xabar berilgandi.